S-2346/2023

Mál þetta, sem dómtekið var 1 3. nóvember 2023, höfðaði lögreglustjórinn á höfuðborgarsvæðinu með ákæru 7. mars 2023, á hendur V-kk-þgf Þ-kk-þgf L-kk-þgf, kt. 000000-0000, [...], [...], fyrir eftirtalin umferðalagabrot með því að hafa:

1. Sunnudaginn 5. febrúar 2023 ekið bifreiðinni [...] sviptur ökurétti og óhæfur til að stjórna henni örugglega vegna áhrifa slævandi lyfja (í blóðsýni mældist oxýkódon 250 ng/ml) um Reykjanesbraut við Rauðhellu í Hafnarfirði, þar sem lögregla stöðvaði aksturinn.

2. Þriðjudaginn 7. mars 2023 ekið bifreiðinni [...] sviptur ökurétti og óhæfur til að stjórna henni örugglega vegna áhrifa slævandi lyfja (í blóðsýni mældist oxýkódon 160 ng/ml) um Reykjanesbraut við Hvassahraun í Vatnsleysustrandarhreppi, þar sem lögregla stöðvaði aksturinn.

Telst háttsemi ákærða í báðum ákæruliðum varða við 1., sbr. 2. mgr. 48. gr. og 1. mgr.58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

I.

Ákærði mætti við fyrirtöku málsins 13. nóvember sl. og játaði afdráttarlaust sök samkvæmt ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa. Þá krefst verjandi hæfilegrar þóknunar sér til handa. Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða.

Ákærði er fæddur árið [...]og á að baki nokkurn sakaferil. Það sem hefur áhrif á ákvörðun refsingar er eftirfarandi. Þann 17. nóvember 2017 var ákærði sakfelldur fyrir meðal annars að aka undir áhrifum fíkniefna og sviptur ökurétti. Þ á var ævilöng ökuréttarsvipting áréttuð. Þann 10. janúar 2018 var ákærði sakfelldur fyrir brot gegn 219. gr. almennra hegningarlaga og akstur undir áhrifum fíkniefna og sviptur ökurétti. En um hegningarauka við dóminn frá 17. nóvember 2017 var ræða. Þann 1. ágúst 2018 var ákærði dæmdur í 10 mánaða fangelsi fyrir að hafa í sex skipti gerst sekur um akstur undir áhrifum fíkniefna og sviptur ökurétti og margsinnis haft vörslur fíkniefna. Um hegningarauka við dóminn frá 10. janúar 2018 var að ræða. Þá var ákærði með dómi 21. febrúar 2020 dæmdur í 6 mánaða fangelsi fyrir akstur sviptur ökurétti og undir áhrifum ávana- og fíkniefna. Auk þess var ævilöng svipting ákærða áréttuð.

Ákærði er nú í þriðja skipti fundinn sekur um akstur sviptur ökurétti. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 45 daga og 1 0 0.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 8 daga fangelsi. Áréttuð er ævilöng svipting ökuréttar ákærða frá dómsbirtingu að telja.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað alls 449.361 krónur. Um er að ræða útlagðan kostnað ákæruvaldsins að fjárhæð 238.437 krónur auk þóknun skipaðs verjanda ákærða fyrir dómi, S-kk-ef S-kk-ef lögmanns sem þykir hæfilega ákveðin með hliðsjón af eðli og umfangi málsins 210.924 krónur að meðtöldum virðisaukaskatti. Af hálfu ákæruvalds fór A-kvk-nf Ý-kvk-nf S-kvk-nf saksóknarfulltrúi með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, V-kk-nf Þ-kk-nf L-kk-nf sæti fangelsi í 45 daga.

Ákærði greiði 1 00.000 krónur í sekt til ríkissjóðs innan fjögurra vikna frá dómsbirtingu en sæti ella 8 daga fangelsi.

Ákærði greiði 449.361 krónur í sakarkostnað, þ. m. t. þóknun skipaðs verjanda síns S-kk-ef S-kk-ef lögmanns, 210.924 krónur að meðtöldum virðisaukaskatti.

A-kvk-nf B-kvk-nf